
Instituția Arhitectului - Șef
Nr. 8890 din 03.08.2023
RAPORT DE SPECIALITATE
privind aprobarea modificării traseului pistei de biciclete din proiectul “Construire piste de biciclete în Municipiul Marghita, judeţul Bihor”, aprobat prin Anexa 1, la H.C.L. nr. 98 din 13.05.2022 privind aprobarea proiectului şi a cheltuielilor aferente investiţiei intitulate “Construire piste de biciclete în Municipiul Marghita, judeţul Bihor”
Ținând cont de  referatul de aprobare al primarului Municipiului Marghita înregistrat cu nr. 8889/ 03.08.2023 în calitate inițiator al proiectului de hotărâre privind aprobarea  modificării traseului pistei de biciclete din proiectul “Construire piste de biciclete în Municipiul Marghita, judeţul Bihor”, aprobat prin Anexa 1, la H.C.L. nr. 98 din 13.05.2022 privind aprobarea proiectului şi a cheltuielilor aferente investiţiei intitulate “Construire piste de biciclete în Municipiul Marghita, judeţul Bihor”.

Având în vedere Anexa nr. 1 la H.C.L. nr. 98 din 13.05.2022 privind aprobarea proiectului şi a cheltuielilor aferente investiţiei intitulate “Construire piste de biciclete în Municipiul Marghita, judeţul Bihor”, prin care la pct.1. Descrierea sumară a investiției, a fost aprobat traseul pe care se doreşte realizarea pistei de biciclete prin finanţare în cadrul Planului Național de Redresare și Reziliență a României, cadrul apelului de proiecte PNRR/2022/C10/I.1./ I.1.4., componenta 10 — Fondul local , R1. Crearea cadrului pentru mobilitate urbană durabilă, 
	I1. Mobilitatea urbană durabilă ,I1.4. Asigurarea infrastructurii pentru transportul verde – infrastructurii pentru biciclete la nivel local/metropolitan,  după cum urmează: 
În municipiul Marghita traseul începe cu nr. Cadastral 105693 din strada T. Vladimirescu și ajunge până în digul de protecție al pârâului Eger. Este mărginit în Est de pădure - proprietatea primăriei și pensiunea "Casa Bihorului" și Vest de teren agricol proprietate privată.

Dinspre digul de protecție al pârâului Eger, identificat nr. cadastral 105697 pornește și se închide în nr. cad 105694 (tot DC)   Vecini: în Est - teren forestier- "Pădurea Mare" în Vest: pârâul Eger și pășune - propr. privată a persoanelor fizice. 

Nr. cadastral 105694 pornește din nr. cad. 105697 (drumul descris mai sus) și se termină într-un pod peste pârâul Eger. Vecini: în Est - teren forestier- "Pădurea Mare" în Vest: pășune - propr. privată a persoanelor fizice. 

Ultimul imobil, cadastrat cu nr. cad.105692 pornește din  podul ( cel peste pârâul Eger ) menționat mai sus și se termină la întrarea în localitate Cheț în zona cimitirului Reformat. 
          Tinând cont de Contractul de finanţare cu nr. 141287 din 13.12.2022 PROIECT C10-I1.4-167 “Construire piste de biciclete în Municipiul Marghita, judeţul Bihor”, încheiat între Ministerul Dezvoltării, Lucrărilor Publice şi Administraţiei (MDLPA) şi UAT MUNICIPIUL MARGHITA, s-a emis C.U. nr. 7 din 14.02.2023 în scopul Elaborare Studiu de Fezabilitate pentru construire piste de biciclete în Municipiul Marghita, judeţul Bihor, cu obligaţia depunerii şi obţinerii avizelor şi acordurilor necesare printre care şi avizul Administraţiei Bazinală de Apă Crişuri.
           Luând în considerare documentaţia depusă de către primăria Municipiului Marghita cu nr.  4510 din 25.04.2023, având nr. de înregistrare la Administraţia Naţională Apele Române 7418 din 04.05.2023, procedură de obţinerea a avizului pentru lucrarea “Construire piste de biciclete în Municipiul Marghita, judeţul Bihor”, încheiată cu obţinerea avizului nefavorabil,  document înregistrat cu nr. 7828 din 07.07.2023, este necesar modificarea traseului propus iniţial, pentru proiectul propus spre finanţare prin  Planului Național de Redresare și Reziliență a României, cadrul apelului de proiecte PNRR/2022/C10/I.1./ I.1.4., componenta 10 — Fondul local. 
          Ca urmare a celor prezentate traseul se modifică după cum urmează: 
Pistele  de biciclete  se vor realiza pe terenul proprietate publică a Municipiului Marghita, teren  limitrof drumurilor comunale:  DC 484 și DC 504, drumuri comunale (DC) în extravilan, ce face legatura dintre Municipiul Marghita, comuna Sălacea şi satul Cheţ.
           Se menţionează faptul că datorită acestei modificări de traseu, Indicatorii economici ai investiţiei nu se vor modifica, aceştia râmăn conform pct.2 la Anexa 1 la H.C.L. nr. 98 din 13.05.2022.



Solicit a se aproba: 

· aprobarea modificării traseului pistei de biciclete din proiectul “Construire piste de biciclete în Municipiul Marghita, judeţul Bihor”, aprobat prin Anexa 1, la H.C.L. nr. 98 din 13.05.2022 privind aprobarea proiectului şi a cheltuielilor aferente investiţiei intitulate “Construire piste de biciclete în Municipiul Marghita, judeţul Bihor” după cum urmează: Pistele  de biciclete  se vor realiza pe terenul proprietate publică a Municipiului Marghita, teren  limitrof drumurilor comunale:  DC 484 și DC 504, drumuri comunale (DC) în extravilan, ce face legatura dintre Municipiul Marghita, comuna Sălacea şi satul Cheţ.

